dh-unibe/image-text_koenigsfelden-charters-post-1500 huggingface dataset:
Wir, Johannes Guldin, stathalter der probstie, Burcardus von Lùtishofen, custer und das gemein
capittel der stifft Mùnster in Ergow, verjechend und bekennend uns fùr uns und all unser nachkom̄en mit disem brieff von dess pfund wachses jerliches zinses wëgen, so wir gehept hand
uff dem güt und hofe ze Röterswile, den jetz unser gnedigen frowen von Kùngsfeld innhand, der selb
zins mit sampt dem erschatze ze ziten, da von gevallen, zügehòrt hat und ingangen ist ✳ unser custerie,
das da die gemelten unser gnedigen fröwen von Kùngsfelde das selb pfund wachses jerliches zinses
und all ander unser gerechtikeit, so wir oder unser custerie dar zü gehep hatt, von uns erkoufft und
uns da fùr also bar gegeben hand zehen guldin, da mit wir unser custerie besseren nutz geschaffet
habend. har umb so gebend wir fur uns und all unser nachkom̄en den gemelten unseren gnedigen
fröwen und allen iren nachkom̄en das selb pfund wachses jerliches zinses und alle und jecklich under
unser gerechtikeit dar an lidenklich und urberlich uff, sagend ouch si und den gemelten hofe Röterswile
mit aller zùgehörde, dar umb nù hinnanthin fùr ewenklich quit, ledig und los also, das wir noch
unser nachkom̄en niemer dehein recht noch ansprach zu dem obgemelten zinse noch andren gerechtikeiten,
so wir vormals uff dem hofe und güt ze Roͤterswile gehept hand, gehaben sollend, noch wollend verzihend uns ouch dess fur uns und all unser nachkom̄en und aller eigentschafft gewer, zùgniss, lùte, rödel
und briefe und gantzlich alles rechten, geistlich und weltlichs gerichtes, ✳ dar zü ob die obgemelten
unser gnedigen fröwen von Kùngsfelde oder ir nachkom̄en dar umb jemand anlangen oder bekumberen
wolte, da sollend und wellend wir si verstan und inen dess wer sin nach recht ane alle geverde.
geben und versiglet mit unser probstie, ouch custerie und capittels insiglen uff donstag nach
sant Gregorien tag dess jares als man zalt von Cristi gepurt vierzehenhundert sibentzig und drù jare ꝫcꝭ.
Königsf. 764
Staatsarchiv
AARGAU
4 b
K
I 30
wist wie j lib̄ wachs ab dem hoff
zuͦ Roͤterschwil geloͤst ist ✳ von den
chorhrrn̄ von Mùnster ✳ und ist hiemit
diser hoff gar jetz gelidiget
473
ùber ein lb̄ wachs
koͧft von den herren
vō Mùnster
hhh